Участниците в многонационалната съвместна подготовка демонстрираха днес достигнатите умения и оперативна съвместимост за водене на тактически действия в операция по поддържане на мира. Механизираните, минохвъргачните и танковите формирования изпълниха задачи при провеждане на отбрана, настъпление, патрулиране, конвоиране, ескортиране, развръщане на контролни постове, действия в градска среда, както и в условия на ЯХБЗ заразяване, осигуряване на противопожарна защита, по оказване на първа долекарска помощ и евакуация на ранени.